**Vážení občania, milí žiaci**

 Nakoľko v posledných dňoch registrujeme v našej obci vo zvýšenej miere používanie petard a s tým súvisiace sťažnosti od občanov upozorňujeme, že požívanie pyrotechniky, medzi ktorú patria aj petardy, ktoré prekračujú primeranú mieru i účel používania zvlášť na verejných priestranstvách, je na hranici ohrozovania zdravia obyvateľov. Používanie akýchkoľvek zdrojov hluku prekračujúcich najvyššie prístupné hodnoty pre denný a nočný čas je porušovaním zákona o ochrane zdravia ľudí. V dôsledku krátkeho, ale intenzívneho zvukového podnetu môže vzniknúť akustická a psychická trauma u ľudí , ktorí sú nechtiac vystavení takémuto stresu.

 Na základe týchto skutočností a v záujme zabezpečenia ochrany zdravia a pokoja našich občanov, starosta obce dôrazne upozorňuje na zákaz používania petard a inej zábavnej pyrotechniky na verejnom priestranstve v našej obci. Nerešpektovanie tohto zákazu bude mať za následok prísne sankcionovanie v zmysle zákona o priestupkoch. V prípade deti a mladistvých budú braní na zodpovednosť rodičia ako zákonní zástupcovia.

 Taktiež chceme upozorniť, že sa vo väčšom počte vyskytujú na miestnych komunikáciách použité žuvačky, ktoré znečisťujú , znepríjemňujú a kazia vzhľad priestranstva, nehovoriac o tom, že je ťažké ich odstraňovať.

 Preto žiadame a zároveň upozorňujeme občanov no zvlášť deti, že žuvačka patrí do koša a nie na cestu alebo chodník. Jednotlivci, ktorí budú náhodne prichytení, budú potom odstraňovať všetky žuvačky na cestách a chodníkoch, najmä v centre obce.